Taalreël: antwoord of beantwoord?Argieffoto ŉ Mens antwoord iemand, ŉ klop aan die deur en ŉ telefoon, of sê in antwoord op ŉ vraag (dat..) en bly iemand ŉ antwoord skuldig [NIE: verskuldig]. Jy beantwoord ŉ vraag, brief, groet, liefde en kanonvuur. ŉ Toestel beantwoord of voldoen aan die vereistes, doel of verwagtings. Have an answer for everything altyd ŉ antwoord klaar hê Find an/the answer to a problem die oplossing vir [NIE: antwoord op] die probleem vind Straight answer ŉ eerlike [NIE: reguit] antwoord Jy vra iets of jy stel ŉ vraag [NIE: vra ŉ vraag] en beantwoord iemand se vraag of word met vrae bestook of oorval [NIE: gepeper]. Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering